Josep Anglada: "CiU s'ha dedicat més a confondre la gent que no a solucionar els problemes que realment hem tingut" - Osona Informa!
Inici » Notícies » Política i Economia » Política » Josep Anglada: “CiU s’ha dedicat més a confondre la gent que no a solucionar els problemes que realment hem tingut”
21 Abril 2015 a 14:00
Entrevista a Josep Anglada (Plataforma Vigatana)
Josep Anglada (PxC) // Joan Murcia
Entrevistem Josep Anglada, regidor de Plataforma Vigatana a l’Ajuntament de Vic, i alcaldable per Plataforma Vigatana.
Definir-se un mateix costa una miqueta, però crec que sóc una persona amb molt sentit comú i que la seva mxima il·lusió ha estat poder servir als ciutadans, en aquest cas, allà on he pogut fer-ho és a la ciutat de Vic i per mi és un orgull.
Quins hobbies té?
Em penso que fins i tot dormint penso en política, però sóc una persona molt amant de l’esport, i quan tinc una mica de temps o bé surto en bicicleta, o vaig al gimnàs, a nedar, a jugar a pàdel…
Jo sóc agent comercial, en algunes èpoques m’he dedicat a la construcció. Ara no, perquè per desgràcia en aquests temps les vaques són flaques, i no hi ha gaire marge de maniobra. Però pràcticament sempre he estat agent comercial.
Com ha vist aquesta darrera legislatura?
Ja tinc una certa experiència com a regidor a l’Ajuntament de Vic, perquè hi sóc des de l’any 2003, ara hi portaré 12 anys. Aquesta darrera legislatura, a diferència de la primera, que hi va haver molta tensió especialment amb l’equip de Govern. En aquesta hem fet una mica de pacte per tal que en el transcurs de la legislatura ens poguessim entendre una mica millor, crec que, en part, per les males maneres de l’alcalde en la primera legislatura. Després de les eleccions del 2007, el primer que va dir va ser «a Plataforma per Catalunya, ni aigua», i això de dir «ni aigua» a 2.700 vigatans va ser una cosa que em va ofendre bastant i per això vaig tenir una mica una guerra contínua amb ell. En aquesta segona legislatura, crec que m’he trobat molt còmode a l’Ajuntament, ens hem entès en força coses, he presentat diverses mocions i me les han aprovades, i jo també he donat suport en algunes coses a l’equip de Govern, perquè sempre he partit de la base que qualsevol proposta de qualsevol partit, sempre que sigui en benefici de la ciutat, se li ha de donar suport. Això no ho fan tots els partits, perquè depèn de qui presenti les mocions, no se li dóna suport, i qui en surt perjudicada és la ciutat de Vic . Crec recordar que els primers o els segons pressupostos es van aprovar gràcies al suport de Plataforma, perquè el govern està en minoria i aquells pressupostos, després d’unes negociacions, crec que van ser uns 100.000 euros que es van destinar a coses que jo considerava necessàries per fer a Vic: per exemple, vam recuperar dues festes que crec que eren importants, com era el Dijous Llarder, que no es podia fer perquè no tenien ni un cèntim, i es va fer una aportació perquè es poguessin fer aquestes festes, que són les tradicionals, són les de casa, i per les quals hem de vetllar nosaltres; i també per la festa dels Tonis aquí a Vic, vam augmentar les subvencions a entitats sense cap caire de lucre… és a dir, vam repartir aquests 100.000 euros, que és la primera vegada en la història que un partit de l’oposició pot fer això. En ordenances municipals vam fer una proposta molt bona, que va ser baixar la taxa que paguen els bars i restaurants, cosa que ha permès obrir més terrasses. D’això me’n sento orgullós: gràcies a Josep Anglada – i no a Plataforma per Catalunya, perquè el nom m’agrada molt però les persones que hi ha i el que han intentat fer no m’agrada gens – no s’ha aplicat el sistema de recollida de residus que és el porta a porta, una cosa que està aprovada i que es vol aplicar, i jo faré campanya perquè sé que la gent de Vic està totalment en contra d’aquest nou sistema de recollida de residus. Si tots els partits haguessin donat el seu recolzament s’hauria aplicat aquesta legislatura, però el fet de posar-m’hi jo en contra va fer que els altres partits també ho fessin perquè sabien que podia suposar una gran fuga de vots, i tots aquests vots haguessin anat a parar a l’Anglada. Malgrat en aquests moments no es puguin fer massa coses, també estic orgullós d’haver introduït algunes altres partides en algun altre pressupost, que crec que valen la pena, posant molta atenció a la creació de plans d’ocupació. La única cosa de la qual m’he queixat és que pràcticament un 80% d’aquests plans d’ocupació han anat a parar a gent immigrant, i aquesta és una de les coses que haurem de lluitar perquè no passi, perquè primer hem de ser els de casa.
Jo respecto les opinions de totes les persones, al 9 de novembre tampoc li donaria massa importància, perquè era una simple consulta, no era cap referèndum. Però en tot aquest procés, que darrerament s’ha desinflat bastant, el que em preocupa és que la casta política estigui prenent el pèl a la bona gent de Catalunya. Jo sóc una persona que sóc un enamorat de Vic, em sento profundament català i m’estimo profundament Catalunya, però no vull arribar en aquest extrem tan desproporcionat d’aquests polítics que ens volen portar a un corredor sense sortida. Ells saben que serà molt difícil, per no dir impossible, aconseguir la independència, perquè no crec que tinguem el suport d’Europa, ni de ningú. A més, les coses s’han de fer ben fetes, i s’han de fer legals. Jo no dic ni que estigui bé, ni que estigui malament, però avui en dia ni els catalans, ni els andalusos, ni els bascos, ni els gallecs, poden decidir per ells. Com que sóc una persona que em considero demòcrata, i entenc que les lleis hi són per complir-les, i el que hem de fer, i crec que seria el més coherent i el més correcte, és canviar-les, si no ens agraden, i que ens permetin fer coses que ara no podem fer. Es pot canviar la Constitució, perquè al cap de 30 anys les coses es tornen obsoletes i s’han d’anar actualitzar, però crec que en tota l’època de la crisi, des del 2007, que la gent no té feina i no pot arribar a final de mes, els que governen s’han dedicat més a confondre la gent que no pas a buscar solucions als problemes que realment hem tingut. La prova la tenim en què Convergència ho ha fet tan malament, i parlo de Convergència perquè aquest procés des del 9 de novembre fins el 27 de setembre, que es faran eleccions; quan un país ha de convocar eleccions cada dos anys, malament, els governs són per aguantar una legislatura cada any; doncs bé, aquest procés, evidentment que ERC sola no ho hagués pogut fer i ha tingut el suport de CiU, i crec que CiU s’ha equivocat, s’està equivocant, i no ho dic jo, ho diu el poble, i ho diuen les enquestes. Perquè mentre CiU era el partit de casa, un partit catalanista, un partit sobiranista però amb seny i sentit comú, era un partit que treia o voltava les majories, i en el moment que «se’ls n’ha anat l’olla» als seus dirigents, han passat de tenir 60 diputats a tenir-ne 50 i ara les enquestes els en donen 30 o per sota de 30, es pot convertir en un partit marginal aquí a Catalunya. Això vol dir que s’han equivocat, perquè per una altra banda ERC tampoc treu majories de 62 o 67 diputats. És evident que hi ha una part del poble català que vol ser independent, però deu ser un 15, un 17, un 20%. Però la majoria de votants de CiU són catalanistes, nacionalistes, però sense arribar a l’extrem de trencar amb tot, perquè no ens porta enlloc ni ens beneficia amb res, jo estaria d’acord amb un nou model de finançament, un concert econòmic… perquè està clar que hem de lluitar per allò que és nostre, no pot ser que paguem 100 a l’Estat i només ens en tornin 2, això s’ha de canviar. I també hem de defensar la nostra identitat catalana, la nostra cultura, la nostra llengua… però tot això es pot fer sense arribar al fanatisme que ens han portat darrerament Convergència i ERC.
#Ajuntament #CiU #dret a decidir #Govern #Immigrants #lleis #mocions #plataforma #pressupostos
Nil Puigvila: “Hem fet una oposició que ha estat l’alternativa a les polítiques tradicionals”